Document ID: 31994R0243

ΚΑΝΟΝΙΣΜΟΣ (ΕΚ) αριθ. 243/94 ΤΗΣ ΕΠΙΤΡΟΠΗΣ της 28ης Ιανουαρίου 1994 για τροποποίηση του κανονισμού (ΕΟΚ) αριθ. 2294/92 για τις λεπτομέρειες εφαρμογής του καθεστώτος στήριξης των παραγωγών ελαιούχων σπόρων που αναφέρονται στον κανονισμό (ΕΟΚ) αριθ. 1765/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 232/94 (2), και ιδίως το άρθρο 5 παράγραφος 4 και το άρθρο 12,
Εκτιμώντας:
ότι, σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1765/92, αποκλείονται του πλεονάσματος της στήριξης που χορηγείται με το άρθρο αυτό, οι παραγωγοί ηλιανθόσπορου ζαχαροπλαστικής που σπείρεται για να συγκομισθεί μετά την 30ή Ιουνίου 1994- ότι πρέπει να προσδιοριστούν ποιες είναι οι ποικιλίες ηλιανθόσπορου που συνιστούν τον ηλιανθόσπορο ζαχαροπλαστικής- ότι πρέπει, ως εκ τούτου, να τροποποιηθεί ανάλογα ο κανονισμός (ΕΟΚ) αριθ. 2294/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2776/93 (4)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2294/92 τροποποιείται ως εξής:
1. Μετά από το άρθρο 3, παρεμβάλλεται το ακόλουθο άρθρο 3α:
"Άρθρο 3α
Για τους σκοπούς του άρθρου 5 παράγραφος 4 του κανονισμού (ΕΟΚ) αριθ. 1765/92, οι ποικιλίες ηλιανθόσπορου που αποτελούν τον ηλιανθόσπορο ζαχαροπλαστικής είναι εκείνες που απαριθμούνται στο παράρτημα ΙΙ α."
2. Το παράρτημα παρεμβάλλεται ως παράρτημα ΙΙα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιανουαρίου 1994.

Labels: 17
19